রায়গঞ্জের বাহিন গ্রামের বাসিন্দা নবগৌতম বাবু পেশায় ছোট একটি মালবাহী গাড়ির চালক। বেতন যা পান তা দিয়ে সংসারের খাওয়া পড়ার খরচ জোগাতে হিমশিম খেতে হয় তাঁকে। এই চরম সংকটের মধ্যে ছেলের এমন মারণ রোগ ধরা পড়ায় মাথায় হাত পড়েছে তাঁর। তিনি বলেন, অভিজিৎ গত দুই বছর থেকে ব্লাড ক্যানসারে আক্রান্ত। দুই পায়ে প্রচন্ড ব্যাথা রোগের উপসর্গ হিসেবে প্রথম দেখা দেয় বছর দুয়েক আগে। রায়গঞ্জ-মালদায় এ ডাক্তার ও ডাক্তার করে শেষ পর্যন্ত চেন্নাই গিয়ে ধরা পড়ে অভিজিতের ব্লাড ক্যানসার হয়েছে।